stanford-oval/wikipedia huggingface dataset:
Robert Ficon murhayritys
Epäilty ja motiivi

Ficoa ampui Juraj Cintula, joka on alun perin kotoisin Levicen kaupungista. Hän on aikaisemmin työskennellyt järjestyksenvalvojana ja kuvaillut itseään kirjailijaksi. Cintula otettiin kiinni heti tekonsa jälkeen.
Cintulan motiivista ei ole toistaiseksi tarkkaa tietoa, mutta sen on katsottu olleen poliittinen. Hänen kerrotaan myös toimineen yksin. Facebook-päivitystensä perusteella Cintula todettiin venäjämielisen Slovenskí Branci -järjestön kannattajaksi. Järjestöllä on yhteyksiä Kremliin. Toisaalta hän oli vuonna 2016 ollut mukana perustamassa väkivaltaa vastustavaa kansalaisjärjestöä, joka tuki Zuzana Čaputováta Slovakian presidentinvaaleissa vuonna 2019.
Murhayritystä seuranneena päivänä poliisi ilmoitti, että se syyttää Cintulaa murhan yrityksestä.
Reaktioita

Sekä Slovakian istuva presidentti Zuzana Čaputová että tuleva presidentti Peter Pellegrini tuomitsivat murhayrityksen. Andrej Danko syytti murhayrityksestä oppositiota ja mediaa, jotka lietsovat ”poliittista sotaa”. Myös kansalliskokouksen varapuheenjohtaja Ľuboš Blaha syytti liberaalia mediaa ja maan oppositiota. Ficon hallitus on aiemmin uhannut lakkauttaa Slovakian yleisradioyhtiön. PS sekä SaS aikoivat järjestää suunnitelmaa vastustavan mielenosoituksen 16. toukokuuta mutta päätyivät myöhemmin perumaan sen.
Ulkomaalaisista poliittisista johtajista teon ovat tuominneet mm. Joe Biden, Vladimir Putin, Ursula von der Leyen, Emmanuel Macron ja Viktor Orbán. Suomessa presidentti Alexander Stubb ja pääministeri Petteri Orpo tuomitsivat teon ja Orpo kertoi kiristävänsä turvatoimia Suomessa.
Guy-Paul Noujaim

Guy-Paul Noujaim (s. 7. heinäkuuta 1935) on libanonilainen maroniitteihin kuuluva piispa. Hänet vihittiin papiksi 11. kesäkuuta 1967 ja nimitettiin Joubbé, Sarba e Jouniehin eparkian vihkipiispaksi sekä Caesarea Philippin titulaaripiispaksi 9. kesäkuuta 1990. Piispaksi vihkiminen seurasi 12. elokuuta. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Béchara Boutros Raï.
Noujaim jäi eläkkeelle 16. kesäkuuta 2012.
Rajavartiolaitoksen esikunta

Rajavartiolaitoksen esikunta (lyhenne RVLE) on rajavartiolaitoksen päällikön alainen esikunta, joka huolehtii rajavartiolaitoksen hallintoyksiköistä sekä toimii sisäministeriön
rajavartio-osastona. Esikuntaa johtaa rajavartiolaitoksen apulaispäällikkö, joka on kontra-amiraali Markku Hassinen. Hänen edeltäjänsä oli kenraalimajuri Pasi Kostamovaara.
Organisaatio

Rajavartiolaitoksen esikunta koostuu neljästä osastosta (henkilöstöosasto, teknillinen osasto, oikeudellinen osasto ja raja- ja meriosasto) sekä suunnittelu- ja talousyksiköstä.
Rajavartiolaitoksen päälliköitä

kenraalimajuri (1941) Erkki Raappana vs. päällikkö 11.12.1944–1.1.1945 ja vakinainen 1.1.1945–19.2.1947
eversti (1940) Kaarlo Vaala vs. päällikkö 19.2.–31.8.1947
eversti (1944) Antti Pennanen vs. päällikkö 1.9.1947-4.5.1949
kenraaliluutnantti (1953) Albert Puroma 5.5.1949–29.2.1956
kenraaliluutnantti (1956) Kaarlo Vaala 1.3.1956–15.1.1962
kenraaliluutnantti (1962) Antti Pennanen 16.1.1962–6.11.1966
kenraaliluutnantti (1966) Veikko Koppinen 7.11.1966–31.3.1970
kenraaliluutnantti (1970) Otto Ylirisku 1.4.1970–31.12.1975
kenraaliluutnantti (1975) Olavi Kaakinen 1.1.–17.10.1976
kenraaliluutnantti (1976) Yrjö Kärkkäinen 1.11.1976–28.6.1978
kenraaliluutnantti (1978) Aarno Sihvo 1.7.1978–30.12.1982
kenraaliluutnantti (1983) Ilmari Kirjavainen 1.1.1983–31.1.1989
kenraaliluutnantti (1989) Matti Autio 1.2.1989–31.12.1997
kenraaliluutnantti (1998) Hannu Ahonen 1.1.1998–4.3.2004
vara-amiraali (2004) Jaakko Smolander sijainen 19.4.2004 asti, vakinainen 19.4.2004–30.11.2008
kenraaliluutnantti (2008) Jaakko Kaukanen 1.12.2008–30.8.2018
kenraaliluutnantti (2018) Ilkka Laitinen 1.9.2018–30.8.2019
kenraaliluutnantti (2019) Pasi Kostamovaara sijainen ajalla 1.9.–30.9.2019, määräaikainen 1.10.2019–31.12.2024
Apulaispäälliköitä

kenraalimajuri (1952) Kaarlo Vaala 11.6.1945–1.3.1956
kenraalimajuri (1956) Antti Pennanen 1.3.1956–16.1.1962
kenraalimajuri (1962) Veikko Karhunen 1.2.1962–15.3.1965
kenraalimajuri (1962) Veikko Koppinen 16.3.1965–7.11.1966
kenraalimajuri (1966) Martti Avela 7.11.1966–4.12.1970
kenraalimajuri (1970) Olavi Kaakinen 5.12.1970–1.6.1975
kenraalimajuri (1975) Yrjö Kärkkäinen 1.7.1975–1.11.1976
kenraalimajuri (1976) Aarno Sihvo 1.11.1976–1.7.1978
kenraalimajuri (1978) Ilmari Kirjavainen 1.7.1978–31.12.1982
kenraalimajuri (1982) Stig-Erik Malmén 1.1.1983–31.5.1989
kenraalimajuri (1989) Hannu Ahonen 1.6.1989–31.12.1997
kontra-amiraali (1998) Jaakko Smolander 1.1.1998–19.4.2004
kenraalimajuri (2004) Jaakko Kaukanen 19.4.2004–30.11.2008
kontra-amiraali (2009) Matti Möttönen 1.12.2008–31.12.2014
kenraalimajuri (2015) Ilkka Laitinen 1.1.2015–30.8.2018
kenraalimajuri (2016) Pasi Kostamovaara 1.9.2018–30.9.2019
kontra-amiraali (2019) Markku Hassinen 1.10.2019–31.12.2024
Aiheesta muualla

Rajavartiolaitos
Hannibal Sehested

| Hannibal Sehested |
| --- | --- |
 Hannibal Sehested. Karel van Mander III:n maalaama muotokuva 1600-luvulta.
Tanskalainen kreivi
Henkilötiedot
Syntynyt: 1609
Kuollut: 13. syyskuuta 1666
Arvonimi: Norjan kenraalikuvernööri,  Tanskan kamarikollegion presidentti
Hannibal Sehested (1609 – 13. syyskuuta 1666) oli tanskalais-norjalainen poliitikko ja Tanskan kuninkaan Kristian IV:n vävy. Hän toimi Norjan käskynhaltijana vuosina 1642–1651.
Sehested osallistui Tanskan sodanjohtoon vuosien 1643–1645 sodassa Ruotsia vastaan. Sen yhtä vaihetta nimitetään hänen mukaansa Hannibalsfejdeniksi. Rauhan tultua hän pyrki Norjan käskynhaltijana parantamaan Norjan asemaa Tanskan osana, mutta nämä pyrkimykset johtivat hänen kukistamiseensa vuonna 1651. Hän palasi kuitenkin merkittävään asemaan toimimalla sovittelijana ja neuvottelijana Ruotsin ja Tanskan sodassa 1658–1660. Sen jälkeen hän toimi muun muassa Tanskan kamarikollegion presidenttinä.
Resurrection of Azarath

| Resurrection of Azarath Damnation |
| --- | --- | --- |

Kokoelmalevyn tiedot
 Julkaistu: 2003
 Tyylilaji: death metal
 Kesto: 73.48
 Levy-yhtiö: Conquer Records
Damnationin muut julkaisut
| Demonstration of Evil 2003 | Resurrection of Azarath 2003 |   |
Resurrection of Azarath on puolalaisen death metal -yhtye Damnationin toinen kokoelma-albumi, joka julkaistiin vuonna 2003.
Kappaleet

Who Your God Is – 7.38
Son of Fire – 5.37
Rebel Souls – 7.18
Azarath (Watching in Darkness) – 4.03
From the Abyssland – 5.40
Deliverance – 4.33
Might Returns – 6.04
Coronation – 4.11
Spell Master – 4.48
Sworn to the Darkside – 3.46
Nucleus of Darkness – 3.30
Night of Blasphemy – 5.24
Beyond the Gate – 4.40
A Mansion in Darkness – 4.10 (King Diamond -cover)
Bleed for the Devil – 2.26 (Morbid Angel -cover)
Aiheesta muualla

Albumi Resurrection of Azarath Encyclopaedia Metallum -sivustolla (englanniksi)
Resurrection of Azarath discogs.com -sivustolla
Halkoaho

Halkoaho on sukunimi, joka on muun muassa seuraavilla suomalaisilla henkilöillä:
Jenniina Halkoaho (s. 1982), yleisurheilija
Johanna Halkoaho (s. 1977), yleisurheilija, Jenniina Halkoahon sisar.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rashad Evans

| Rashad Evans |
| --- | --- |

Henkilötiedot
Syntynyt: 25. syyskuuta 1979 (ikä 45) Niagara Falls, New York, Yhdysvallat
Kansalaisuus:   Yhdysvallat
Vapaaottelija
Lempinimi:  Sugar, Suga
Aktiivisena:  2003–
Pituus:  180 cm
Paino:  93 kg
Painoluokka:  kevyt raskassarja keskisarja (2016–)
Kätisyys:  oikea
Taistelutyyli:  paini, brasilialainen jujutsu, gaidojutsu, nyrkkeily
Seura:  Jackson Wink MMA Blackzilians
Tilastot
Ottelut:  25
Voitot:  19
– tyrmäyksellä:  7
– luovutuksella:  2
– päätöksellä:  10
Tappiot:  5
– tyrmäyksellä:  2
– päätöksellä:  3
Tasapelit:  1
Aiheesta muualla
www.RashadEvans.tv
Rashad Anton Evans (s. 25. syyskuuta 1979) on yhdysvaltalainen vapaaottelija (MMA). Tällä hetkellä hänellä on sopimus UFC:n kanssa. Hän on entinen UFC:n kevyen raskaansarjan mestari. Evans voitti Ultimate Fighterin toisen tuotantokauden. Hän on voittanut muun muassa Chuck Liddellin ja Forrest Griffinin. Evans treenaa Albuquerquessa, New Mexicossa Greg Jacksonin kanssa. Evans hävisi UFC:n kevyen raskaansarjan mestaruuden Lyoto Machidalle UFC 98:ssa tyrmäyksellä.
Evans vs. Liddell

Evans otteli legendaarista entisen kevyen raskaansarjan mestaria Chuck Liddelliä vastaan UFC 88 -tapahtumassa. Vaikka Evans tulikin otteluun altavastaajana, hän järkytti maailmaa tyrmäämällä Liddellin. Liddell löi yläkoukulla samaan aikaan, kun Evans löi oikean koukun, joka osui suoraan Liddelliä leukaan ja tyrmäsi hänet. Liddell pysyi tajuttomana useita minuutteja, kunnes poistui häkistä omin voimin. Ottelun jälkeen UFC:n puheenjohtaja Dana White ilmoitti, että Evansin seuraava ottelu tulisi olemaan UFC:n kevyen raskaansarjan mestaruudesta Forrest Griffiniä vastaan.
Kevyen raskaansarjan mestari

27. joulukuuta 2008 UFC 92 -tapahtumassa Evans kohtasi Forrest Griffinin UFC:n kevyen raskaansarjan mestaruusottelussa. Griffin hallitsi kahta ensimmäistä erää osuen hyvin iskuillansa. Kolmannessa erässä Evans osui suoralla oikealla lyönnillään, joka pudotti Griffinin. Evans meni myös mattoon ja onnistui murjomaan voiton, jolloin Evansista tuli uusi mestari.
Mestaruuden häviäminen

Evansin ensimmäinen mestaruuden puolustusyritys oli Lyoto Machidaa vastaan UFC 98:ssa. Evans ei onnistunut ottelun alussa, vaan Machida tyrmäsi Evansin lyöden häntä monta kertaa peräkkäin päähän. Vielä näiden lyöntien jälkeen Evans viittoi Machidalle, että ne eivät vaikuttaneet häneen ollenkaan. Kuitenkin heti sen jälkeen Machida osui lyönneillään ja Evansin jalat pettivät ja hän meni tajuttomaksi.
Tämän  jälkeen Evans toimi valmentajana Ultimate Fighterin kymmenennellä tuotantokaudella Quinton Jacksonia vastaan. Valmentajien oli myös tarkoitus kohdata tuttuun tapaan ohjelman nauhoituksen jälkeen 12. joulukuuta UFC 107 -tapahtumassa, mutta tämä ottelu jouduttiin perumaan, koska Jackson lähti tekemään The A-Team -elokuvaa.
Tie takaisin mestariksi

Evans oli määrätty seuraavassa ottelussaan kohtaamaan Thiago Silva 2. tammikuuta 2010 UFC 108 -tapahtumassa. Dana White ilmoitti ennen ottelua, että jos Evans voittaa Silvan hän pääsee kohtaamaan Quinton Jacksonin. Evans kertoi Spike TV:n lähetyksessä ennen pääotteluiden alkamista Rolles Gracien myöntäneen hänelle mustan vyön brasilialaisessa jujutsussa ottelupäivän aamuna.
Evans päihitti ottelussa Silvan (jolla on myös musta vyö BJJ:ssa) yksimielisellä päätöksellä. Yleisesti käyttämästä ottelutyylistään poiketen Evans esitteli mattotaitojaan, vieden Silvan mattoon, mikä väsytti ja turhautti Silvan. Vaikka Silva sai Evansin jalat pettämään oikealla koukullaan, olivat alasviennit väsyttäneet hänet niin ettei hän voinut ratkaista ottelua. Kaikki kolme tuomaria pisteyttivät ottelun 29-28 Evansille.
Perhe

Evansilla ja hänen vaimollaan on yksi poika, Rashad Jr. ja yksi tytär, Nia. Hänellä on myös toinen tytär, Tahja aiemmasta suhteesta. Rashadin veli Lance oli yksi osanottajista Ultimate Fighterin kahdeksannella kaudella, mutta ei ehtinyt olla ohjelmassa pitkään, koska hän hävisi ottelunsa loukattuaan kylkensä.
Ottelut

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |

| Tulos | Vastustaja | Tyyli | Tapahtuma | Päivämäärä | Erä | Aika | Paikka | Huomioitavaa |
| Voitto |  Tito Ortiz | Tyrmäys (polvi rintalastaan ja lyönnit) | UFC 133: Evans vs. Ortiz | 6. elokuuta 2011 | 2 | 4:48 |  Las Vegas |  |
| Voitto |  Quinton Jackson | Päätös (Yksimielinen) | UFC 114: Rampage vs. Evans | 29. toukokuuta 2010 | 3 | 5:00 |  Las Vegas |  |
| Voitto |  Thiago Silva | Päätös (Yksimielinen) | UFC 108: Evans vs. Silva | 2. tammikuuta 2010 | 3 | 5:00 |  Las Vegas |  |
| Tappio |  Lyoto Machida | Tyrmäys (Lyönti) | UFC 98: Evans vs. Machida | 23. toukokuuta 2009 | 2 | 3:57 |  Las Vegas | Hävisi UFC:n  raskaan keskisarjan mestaruuden |
| Voitto |  Forrest Griffin | Tekninen tyrmäys (Lyönnit) | UFC 92 – The Ultimate 2008 | 27. joulukuuta 2008 | 3 | 2:46 |  Las Vegas | Voitti UFC:n  raskaan keskisarjan, Palkittiin illan ottelusta |
| Voitto |  Chuck Liddell | Tyrmäys (Lyönti) | UFC 88 – Breakthrough | 6. syyskuuta 2008 | 2 | 1:51 |  Atlanta | Palkittiin illan tyrmäyksestä |
| Voitto |  Michael Bisping | Päätös (Hajaäänin) | UFC 78 – Validation | 17. marraskuuta 2007 | 3 | 5:00 |  Newark |  |
| zTasapeli |  Tito Ortiz | Tasapeli (Yksimielinen päätös) | UFC 73 – Stacked | 7. heinäkuuta 2007 | 3 | 5:00 |  Sacramento | Ortizilta otettiin pois piste, koska hän piti kiinni aidasta |
| Voitto |  Sean Salmon | Tyrmäys (Potku päähän) | UFC Fight Night 8 | 25. tammikuuta 2007 | 2 | 1:06 |  Hollywood | Palkittiin ilman tyrmäyksestä |
| Voitto |  Jason Lambert | Tekninen tyrmäys (Lyönnit) | UFC 63 – Hughes vs Penn | 23. syyskuuta 2006 | 2 | 2:22 |  Anaheim |  |
| Voitto |  Stephan Bonnar | Päätös (Enemmistöäänin) | UFC Ultimate Fight Night 5 | 28. kesäkuuta 2006 | 3 | 5:00 |  Las Vegas |  |
| Voitto |  Sam Hoger | Päätös (Hajaäänin) | UFC Ultimate Fight Night 4 | 6. huhtikuuta 2006 | 3 | 5:00 |  Las Vegas | Raskaan keskisarjan debyytti |
| Voitto |  Brad Imes | Päätös (Hajaäänin) | The Ultimate Fighter 2 Finale | 5. marraskuuta 2005 | 3 | 5:00 |  Las Vegas | Voitti The Ultimate Fighter 2:n |
| Voitto |  Jaime Jara | Päätös (Yksimielinen) | GC 27 – FightFest 2 | 3. kesäkuuta 2004 | 3 | 5:00 |  Colusa | Voitti Gladiatorin raskaan keskisarjan turnauksen |
| Voitto |  Hector Ramirez | Päätös (Yksimielinen) | GC 27 – FightFest 2 | 3. kesäkuuta 2004 | 2 | 5:00 |  Colusa |  |
| Voitto |  Bryan Pardoe | Tekninen tyrmäys (Lyönnit) | GC 26 – FightFest 1 | 2. kesäkuuta 2004 | 1 | 3:24 |  Colusa |  |
| Voitto |  Danny Anderson | Luovutus (Lyönteihin) | Dangerzone – Cage Fighting | 10. huhtikuuta 2004 | 1 | 3:09 |  Osceola |  |
| Voitto |  Dennis Reed | Luovutus | Dangerzone – Cage Fighting | 10. huhtikuuta 2004 | 1 | 0:50 |  Osceola |  |
Aiheesta muualla

Evansin virallinen kotisivu
Evans Sherdogissa
Evans UFC:n nettisivuilla
UFC:n alemman raskaansarjan mestarit
Rickleånin vesistö

Ruotsin päävesistöalueet
Näkymä Rickleåniin Robertsforsin alapuolelta.
Sågforsenin pato kuvattuna vuonna 1946
Rickleånin vesistö (ruots. Rickleåns avrinningsområde, vesistöaluetunnus 24) muodostuu Pohjanlahden Perämereen laskevan Rickleånin ja sen sivujokien yhteisestä valuma-alueesta, jonka kokonaispinta-ala on 1 649 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa. Jokea on jonkin verran muokattu vesivoiman tarpeisiin.
Pääuoma

Vesistön pääuomana on sen nimikkojoki Rickleån, jonka pituus on 50 kilometriä. Joki laskee Itämereen noin 0,5 kuutiokilometriä vettä vuodessa.
Vesistön valuma-alue

Rickleånin vesistö sijaitsee kahden suuren vesistön Skelleftejoen vesistön (tunnus 20) ja Uumajanjoen vesistön (tunnus 28) välissä, jossa on sijaitsee seitsemän pienempää päävesistöä. Rickleånin vesistö on niistä suurin. Sillä on koillispuolella hieman yhteistä vedenjakajaa Skelleftejoen vesistön kanssa, alempana hieman enemmän Bureälvenin vesistön (tunnus 21) kanssa ja vesistön alajuoksulla sitä on Mångbyånin vesistön (tunnus 22) kanssa. Rickleånin vesistön lounaispuolella on yhteistä vedenjakajaa kolmen päävesistön kanssa. Ensin sitä on änsipäässä sijaitsevan Uumajanjoen vesistöalueen kanssa, sitten varsin pitkästi Sävarånin vesistön (tunnus 26) kanssa ja alajuoksulla vielä Dalkarlsånin vesistön (tunnus 25) kanssa. Aivan Rickleånin joensuun ympäristössä sijaitsee mereen laskevien purojen ja ojien pieniä valuma-alueita, joiden yhteispinta-ala on vaatimaton.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (54,7 %), turve (19,2 %), kalliomaa (7,2 %), hiekka ja sora (2,5 %), multamaa (4,5 %), savimaa (2,1 %) ja jäätikköjokijäänteet (0,7 %), joiden lisäksi on vielä 9,2 % muita maalajeja. Alueen maankäyttöä esittävät maiden käyttöluokitukset, joiden mukaan alueella on metsämaita (80,1 %), soita ja kosteikkoja (6,4 %), viljelymaita (2,4 %), taajamia ja pinnoitettuja alueita (0,3 %) sekä joutomaita (1,7 %). Näiden lisäksi on 9,1 % vesistöjä.
Vesistön valuma-alue > Virtaamia

SMHI on julkaissut tilastossaan Rickleånin virtaamien päivittäiset keskivirtaamat vuosilta 1981–2013. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 16,9 kuutiometriä sekunnissa (m³/s), keskiylivirtaama (MHQ) on 65,3 m³/s ja keskialivirtaama (MNQ) on 5,16 m³/s . Toisen lähteen mukaan joen keskivirtaama on 16 m³/s, keskiylivirtaama (MHQ) on 67 m³/s ja keskialivirtaama (MNQ) on 4,8 m³/s . Suurin kuukausittainen keskivirtaama 73,8 m³/s on mitattu toukokuussa 1998 ja pienin 2,7 m³/s syyskuussa 1999. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot. Sen mukaan kevättulva kestäisi huhtikuusta kesäkuuhun ja sen huippu ajoittuisi toukokuulle.
Vesivoima

Rickleånin pääuomassa on 5 vesivoimalaitosta: Bruksfors, Sågforsen, Fredriksfors, Älglund ja Bygdsiljum. Vesistön sivu-uomissa Tallånissa on vielä yksi voimala Forsliden. Voimaloiden yhteisteho on 10,1 megawattia ja niiden vuosituotanto on noin 47,6 gigawattituntia.
Käännös suomeksi
Halkola

Halkola on seuraavien henkilöiden sukunimi:
Henri Halkola (s. 1973), näyttelijä
Kristiina Halkola (s. 1945), näyttelijä, poliitikko (deva)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Halkola”, voi hakea sivunnimihaulla, laajalla sivunnimihaulla tai tekstihaulla.
Retro Studios

Retro Studios on videopelejä tuottava yritys, jonka perusti Jeff Spangenberg vuonna 1998. Yritys on nykyään kokonaan Nintendon omistuksessa. Retro Studios on tullut tunnetuksi Metroid Prime -peleistään.
Retrolla oli alkuaikoinaan paljon vaikeuksia. Kaikki kuitenkin muuttui, kun Nintendo tarjosi yritykselle mahdollisuutta jatkaa Metroid-pelisarjaa Nintendo GameCubella. Metroid Prime menestyi sekä arvosteluissa että myynnissä. Vuonna 2001 perustaja Jeff Spangenberg myi osuutensa yrityksestä Nintendolle ja poistui näyttämöltä. Uudeksi toimitusjohtajaksi valittiin Michael Kelbaugh.
Pelit

Metroid Prime (Nintendo GameCube, 2001)
Metroid Prime 2: Echoes (Nintendo GameCube, 2004)
Metroid Prime 3: Corruption (Wii, 2007)
Metroid Prime Trilogy (Wii, 2009)
Donkey Kong Country Returns (Wii, 2010)
Mario Kart 7 (3DS, 2011)
Donkey Kong Country: Tropical Freeze (Wii U, 2014)
Aiheesta muualla

Yrityksen kotisivut (englanniksi)
Hannibal Rhodoslainen

Hannibal Rhodoslainen oli karthagolainen merikapteeni, joka ensimmäisen puunilaissodan aikaan 250 eaa. piti pilkkanaan sisilialaista Lilybaionin kaupunkia piirittäviä roomalaisia. Hänen laivansa murtautui useita kertoja Lilybaioniin merisaarrosta huolimatta. Hän jäi kiinni vuoden sisällä, mutta pakeni.
Hannibal on eräs antagonisti Jukka Heikkilän historiallisessa romaanissa.
Kirjallisuutta

Heikkilä, Jukka: Merikonsuli (romaani)
Resurrection (Guerilla Maabin albumi)

| Resurrected Guerilla Maab |
| --- | --- | --- |

Studioalbumin tiedot
 Julkaistu: 2002
 Tyylilaji: Rap
 Levy-yhtiö: Redgemont 4 Records KMJ Records
Muut kannet

Guerilla Maabin muut julkaisut
| In the Mist of Guerillas 2000 | Resurrected 2002 | Year of the Underdawgs 2003 |
Resurrected on Guerilla Maabin kolmas studioalbumi, joka julkaistiin 28. maaliskuuta 2002. Kahden levyn Slowed & Chopped -versio julkaistiin 1. tammikuuta 2006.
Kappaleluettelo

“Intro”
“Maabin”
“Where The Haters At”
“Time Rolls By” mukana Russell Lee & Tony Montana
“I's A Playa” ” mukana  Russell Lee
“Nothin’ Left 2 Live 4”
“Who Could It Be” mukana  Cl' Che'
“How Could You Do This To Me”
“Can't You See” mukana Texas Tantrum
“Tell Me What You See”
“Hid'in”
“Stay Away From Me”
“Can't Fade These G's”
“We Gone Swang  mukana  Jay’Ton & Lil' B
“All My Dogs”
“Maab”
“Outro”
Slow & Chopped -levyn kappaleluettelo > Levy 1

“Intro” (Slow & Chopped)
“I's A Playa” (Slow & Chopped)  mukana  Russell Lee
“We Gone Swang” (Slow & Chopped) mukana  Jay’Ton & Lil' B
“Nothin Left To Live For” (Slow & Chopped)
“Time Rolls By” (Slow & Chopped) mukana Russell Lee & Tony Montana
“All My Doggs” (Slow & Chopped)
“Can't You See” (Slow & Chopped)
“Tell Me What You See” (Slow & Chopped)
“Hidin’ ” (Slow & Chopped)
“Maab”
Slow & Chopped -levyn kappaleluettelo > Levy 2

“Can't Fade These G's” (Slow & Chopped) mukana  Cl' Che'
“Stay Away From Me” (Slow & Chopped)
“Maabin” (Slow & Chopped)
“How Could You Do This To Me” (Slow & Chopped)
“Where The Haters At”  (Slow & Chopped)
“Who Could It Be” (Slow & Chopped) mukana  Cl' Che'
“You Don't Wanna” (Slow & Chopped)
“Gonna Get Better” (Slow & Chopped)
“Outro” (Slow & Chopped)
“Maab” (Slow & Chopped)
Royal Welsh College of Music & Drama

| Royal Welsh College of Music & Drama |
| --- | --- |

Perustettu:  1949
Tyyppi:  julkinen
Rehtori:  Professor Helena Gaunt
Opiskelijoita:  779 (2017/18)
Sijainti:  Cardiff,  Wales
Osoite:  Castle Grounds, Cathays Park, Cardiff CF10 3ER
Sivusto:  https://www.rwcmd.ac.uk
Naton ulkoministerien illallinen Dora Stoutzker Hallissa, Royal Welsh College of Music & Drama, 4. syyskuuta 2014
Royal Welsh College of Music & Drama (kymriksi Coleg Brenhinol Cerdd a Drama Cymru) on konservatorio Cardiffissa, Walesissa. Kampusalueeseen kuuluu kolme teatteria: Richard Burton Theatre, Bute Theatre ja Caird Studio sekä konserttisali, Dora Stoutzker Hall. Koulun alumneihin kuuluvat mm. Anthony Hopkins, Aneurin Barnard ja Rob Brydon.
Historia

Cardiff College of Music perustettiin Cardiffin linnaan vuonna 1949, mutta muutti uusiin omiin tiloihinsa Bute Parkkiin, aivan Cardiffin yliopiston lähelle. Vuonna 1970 koulusta tuli Welsh College of Music & Drama ja kuningatar Elisabet II myönsi sille kuninkaallisen tittelin vuonna 2002. Tämä teki koulusta viidennen konservatorion, jolle tämä arvonimi myönnettiin.
Vuodesta 1973 yliopiston tutkinnot myönsi Wales University ja vuonna 2004 koulusta tuli osa yliopistoa. Vuonna 2007 se kuitenkin irtautui yliopistosta ja sopi fuusion (tai tarkemmin "strategisen liittouman") Glamorgan Universityn kanssa.   Glamorgan University yhdistyi University of Wales, Newportin kanssa vuonna 2013 muodostaen University of South Walesin, joten RWCMD on nyt osa Etelä-Walesin yliopiston ryhmää.
Oppilaitos tarjoaa esittävän taiteen ja teknisen teatterin koulutusta. Noin kaksi kolmasosaa opiskelijoista opiskelee musiikkiin liittyviä kursseja ja loput draaman ja teknisen teatterin kursseja. Koulu oli ensimmäinen All-Steinway- konservatorio Isossa-Britanniassa ja jakaa nykyisin tittelin yhdessä Leeds Conservatoiren kanssa. Tämä tarkoittaa sitä, että koulun kaikki pianot ovat Steinway & Sons-merkkisiä.
Yliopiston 22,5 miljoonan punnan laajennus valmistui vuonna 2011. Laajennuksen yhteydessä rakennettiin kaksi uutta esiintymispaikkaa (Richard Burton Theatre ja Dora Stoutzker Hall), uusi vastaanottotila ja harjoitusstudioita.
Vuonna 2010 osana yliopiston 60-vuotisjuhlia, koulun opiskelijat esiintyivät gaalakonsertissa Buckinghamin palatsissa, johon osallistu myösi yliopiston suojelija Walesin prinssi Charles. Toinen gaala-ilta järjestettiin Buckinghamin palatsissa vuonna 2016 yliopiston uusien tilojen viidennen vuosipäivän kunniaksi.
Koulu on draamakoulujen liiton jäsen.
Alemmat korkeakoulututkinnot

Korkeakoulu tarjoaa alempia korkeakoulututkintoja seuraavilla alueilla:
BMus (Hons) Music
BMus (Hons) Jazz
BA (Hons)  Acting
BA (Hons) Stage Management & Technical Theatre
BA (Hons) Design for Performance
BA (Hons) Musical Theatre